CELEX: 32014L0038
Language: lt
Date: 1394409600000
Title: 2014 m. kovo 10 d. Komisijos direktyva 2014/38/ES, kuria iš dalies keičiamos Europos Parlamento ir Tarybos direktyvos 2008/57/EB III priedo nuostatos dėl akustinės taršos  Tekstas svarbus EEE

11.3.2014   
            
            
               LT
            
            
               Europos Sąjungos oficialusis leidinys
            
            
               L 70/20
            
         
      KOMISIJOS DIREKTYVA 2014/38/ES
   2014 m. kovo 10 d.
   kuria iš dalies keičiamos Europos Parlamento ir Tarybos direktyvos 2008/57/EB III priedo nuostatos dėl akustinės taršos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. birželio 17 d. Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač į jos 30 straipsnio 3 dalį,
   kadangi:
   
               (1)
            
            
               reikėtų vengti griežtesnių nacionalinių reikalavimų, susijusių su naujų ir modernizuotų riedmenų skleidžiamu triukšmu, nes tai turėtų neigiamos įtakos geležinkelių sistemos sąveikai. Todėl pagal Direktyvą 2008/57/EB priimtais Komisijos sprendimais 2008/232/EB (2) ir 2011/229/ES (3) nustatyti didžiausi leidžiami naujų greitųjų ir paprastųjų geležinkelių riedmenų skleidžiamo triukšmo lygiai;
            
         
               (2)
            
            
               Direktyvos 2008/57/EB III priedo 1.4.4 punkte numatyta, kad eksploatuojant geležinkelių sistemą turi būti laikomasi esamų akustinės taršos taisyklių. Šis esminis reikalavimas yra būtinas Sprendimo 2011/229/ES priedo 4.2.1, 4.2.2 ir 4.2.3 punktuose ir Sprendimo 2008/232/EB 4.2.6.5.2, 4.2.6.5.3, 4.2.6.5.4 ir 4.2.7.6 punktuose nustatytiems pagrindiniams triukšmo parametrams apibrėžti;
            
         
               (3)
            
            
               Direktyvos 2008/57/EB III priedo 1.4.4 punkte nurodomos esamos taisyklės, kurios tiksliau neapibrėžiamos. Todėl siekiant išvengti neaiškumo ir nustatyti siekiamą bendrąjį šios direktyvos su triukšmu susijusį tikslą tas punktas turėtų būti iš dalies pakeistas;
            
         
               (4)
            
            
               šioje direktyvoje numatytos priemonės atitinka pagal Direktyvos 2008/57/EB 29 straipsnio 1 dalį įsteigto komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 2008/57/EB III priedo 1.4.4. punktas pakeičiamas taip:
   
      
                  „1.4.4.
               
               
                  Geležinkelių sistema turi būti suprojektuota ir eksploatuojama taip, kad nebūtų viršytas leidžiamas jos skleidžiamo triukšmo lygis:
                  
                              —
                           
                           
                              šalia infrastruktūros, apibrėžtos Direktyvos 2012/34/ES 3 straipsnyje, esančiose vietovėse ir
                           
                        
                              —
                           
                           
                              mašinisto kabinoje.“
                           
                        
            
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2015 m. sausio 1 d. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3.   Įpareigojimas šią direktyvą perkelti į nacionalinę teisę ir ją įgyvendinti netaikomas Kipro Respublikai ir Maltos Respublikai, kol jų teritorijose nėra geležinkelių sistemos.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje 2014 m. kovo 10 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 191, 2008 7 18, p. 1.
   
      (2)  2008 m. vasario 21 d. Komisijos sprendimas dėl transeuropinės greitųjų geležinkelių sistemos „Geležinkelių riedmenų“ posistemiui skirtos sąveikos techninės specifikacijos (OL L 84, 2008 3 26, p. 132).
   
      (3)  2011 m. balandžio 4 d. Komisijos sprendimas dėl transeuropinės paprastųjų geležinkelių sistemos posistemio „Geležinkelių riedmenys. Triukšmas“ techninių sąveikos specifikacijų (OL L 99, 2011 4 13, p. 1).